การจัดกิจกรรมสวดมนต์ข้ามปี ส่งท้ายปีเก่าวิถีไทย ต้อนรับปีใหม่วิถีพุทธ เป็นการจัดกิจกรรมในระดับชาติที่มีเป้าหมายให้พุทธศาสนิกชนทั่วประเทศได้เข้าร่วมสวดมนต์ข้ามปีให้มากที่สุด โดยจัดในสถานที่ต่างๆครอบคลุมพื้นที่ทั่วประเทศและกลุ่มเป้าหมายต่างๆเพื่อให้ทุกกลุ่มสามารถเข้าถึงการสวดมนต์ข้ามปี อาทิ วัดทั่วประเทศ สถานที่ที่เหมาะสม เช่น สถานปฏิบัติธรรม แหล่งท่องเที่ยว ได้แก่ วนอุทยานแห่งชาติ โรงพยาบาล เรือนจำ สถานพินิจ สถานสงเคราะห์ ที่ตั้งโครงการหลวง มหาวิทยาลัย จังหวัดเป้าหมายพิเศษ ที่มีอาณาเขตติดต่อกับชายแดนเพื่อเชื่อมความสัมพันธ์กับประเทศเพื่อนบ้านโดยจัดสวดมนต์ข้ามปีอาเซียน นอกจากนี้ ยังเปิดโอกาสให้เยาวชนในสถาบันต่างๆ เข้ามาเป็นจิตอาสาร่วมจัดกิจกรรมสวดมนต์ข้ามปีกับวัดหรือสถานที่ต่างๆทั่วประเทศ มีการบูรณาการการทำงานร่วมกับทุกกระทรวง และทุกภาคส่วนในพื้นที่ เน้นการมีส่วนร่วมและระดมสรรพกำลังของพื้นที่มาร่วมจัดกิจกรรมสวดมนต์ข้ามปี โดยมีกระบวนการจัดกิจกรรม ๓ ขั้นตอน ดังนี้

**๑.ขั้นเตรียมการ**

**๑. การจัดเตรียมความพร้อม**

**๑.๑ ความพร้อมของวัด/สถานที่จัดกิจกรรม** ควรมีองค์ประกอบที่เกี่ยวกับภูมิทัศน์ที่เหมาะสม คือ มีบริเวณกว้างขวาง สามารถรองรับพุทธศาสนิกชนได้ ไม่มีเสียงรบกวน มีความสงบร่มรื่นสวยงาม มีความสะอาด เป็นระเบียบ มีสิ่งอำนวยความสะดวกพื้นฐานที่เหมาะสมกับสภาพแวดล้อม เช่น สุขา ถังขยะ

**๑.๒** **ความพร้อมของบุคลากรในวัด** **/สถานที่จัดกิจกรรม** ผู้มีบทบาทที่สำคัญที่สุด คือ เจ้าอาวาส ผู้มีเมตตาบารมีและมีความมุ่งมั่นที่จะอนุเคราะห์ สงเคราะห์พุทธศาสนิกชนให้มีความสุข และมีพระภิกษุสงฆ์ที่มีศักยภาพ คือ มีภูมิธรรม ภูมิรู้ พร้อมที่จะใช้ให้เกิดประโยชน์ต่อพุทธศาสนิกชน

**๑.๓** **ความพร้อมของเครือข่าย** เชิญชวนหน่วยงาน และองค์กรต่าง ๆ ในชุมชนพื้นที่ ให้มามีส่วนร่วมเป็นเจ้าภาพในการจัดกิจกรรมสวดมนต์ข้ามปี โดยร่วมวางแผน ร่วมดำเนินการ กำหนดเป้าหมายและวัตถุประสงค์ เพื่อความเป็นเอกภาพเดียวกันในแต่ละชุมชน และมีการทำงานสอดคล้องประสานเชื่อมโยงกันเป็นระบบ

**๒. การเตรียมเข้าร่วมกิจกรรมสวดมนต์ข้ามปี**

๒.๑ การเตรียมกาย การไปวัดควรแต่งกายด้วยเสื้อผ้าสีขาวเรียบ หรือสีที่ไม่ฉูดฉาด ไม่หลวมไม่คับเกินไป เนื่องจากจะไม่คล่องตัว ไม่ประดับร่างกายด้วยเครื่องประดับ ไม่ใช้เครื่องประทินผิว เช่น น้ำหอม เป็นต้น รับประทานอาหารแต่พอดี เพื่อประทังความหิว จะทำให้จิตใจสบาย ควรงดเว้นอาหารที่จะทำให้เกิดอาการท้องเสีย

๒.๒ การเตรียมใจ ตัดความวิตกกังวลที่จะเกิดขึ้น เช่น เรื่องครอบครัว เรื่องการงาน เป็นต้น มีความตั้งใจที่จะเข้าร่วมกิจกรรมสวดมนต์ข้ามปีตามระยะเวลาที่กำหนด

**๓. บทเจริญพระพุทธมนต์ที่ใช้ในการสวดมนต์ข้ามปี**

พระพุทธมนต์เป็นคำศักดิ์สิทธิ์สามารถปัดป้องอันตรายต่างๆได้ สำหรับบทพระพุทธมนต์ที่นำมาใช้เป็นบทสวดมนต์ข้ามปี ไม่มีกำหนดที่แน่นอนชัดเจนลงไปสุดแท้แต่ความสะดวกและความเหมาะสมในแต่ละสถานที่ แต่ที่นิยมโดยทั่วไปจะนำบทสวดมนต์ที่มีในเจ็ดตำนาน สิบสองตำนาน ซึ่งเป็นที่คุ้นเคยของพุทธศาสนิกชนเป็นอย่างดีมาใช้เป็นบทสวดในการสวดมนต์ข้ามปี ในที่นี้จะขอนำมาแสดงเป็นลำดับไว้พอสังเขป ดังนี้

* + - 1. คำนมัสการ (นโม ตัสสะ ๓ จบ)
      2. บทไตรสรณคมณ์ (พุทธัง สะระณัง คัจฉามิ ฯลฯ)
      3. บทสรรเสริญพระพุทธคุณ( อิติปิ โส ฯลฯ) ถวายแด่พระราชวงศ์ (สวด ๖ บท)
      4. บทชุมนุมเทวดา
      5. คำนมัสการ
      6. พระไตรสรณคมณ์
      7. นมการสิทธิคาถา
      8. นโมการอัฏฐกคาถา
      9. มงคลสูตร
      10. รัตนสูตร (ย่อ)
      11. กรณียเมตตสูตร (ย่อ)
      12. ขันธปริตร
      13. โมระปริตร
      14. วัฏฏะกะปริตร
      15. อาฏานาฏิยะปริตร
      16. โพชฌังคปริตร
      17. อภยปริตร
      18. เทวะตาอุยโยชะนะคาถา

**๒.ขั้นดำเนินการ**

ในการดำเนินการจัดกิจกรรมสวดมนต์ข้ามปี ๒๕๖๐ มี ๔ ขั้นตอน โดยจำเป็นต้องมีการจัดตั้งศูนย์ประสานงานในระดับต่างๆทั้งในส่วนกลางและส่วนภูมิภาค เพื่อบริหารโครงการให้สามารถรองรับทุกกลุ่มเป้าหมาย มีการขอความร่วมมือหน่วยงานภาครัฐ ภาคเอกชน ภาคท้องถิ่นต่างๆให้เข้ามามีส่วนร่วมและบูรณาการการทำงานร่วมกันตามบทบาทหน้าที่เพื่ออำนวยความสะดวกและให้บริการประชาชน มีการประชาสัมพันธ์ในส่วนกลาง ภูมิภาคและท้องถิ่น ให้ทั่วถึงทั้งประเทศ ตลอดจนมีการดำเนินการที่มีรูปแบบ กำหนดการในวันงานที่ชัดเจน

1. **การจัดตั้งศูนย์ประสานงาน**

การจัดตั้งศูนย์ประสานงานสวดมนต์ข้ามในปี ๒๕๖๐ มี ๔ ระดับ คือ **ระดับประเทศ ระดับหน่วยงาน ระดับจังหวัดและระดับอำเภอ** เพื่อเป็นศูนย์กลางในการวางแผนการดำเนินงาน บริหารจัดการ อำนวยการความสะดวกแก่ประชาชนในด้านข้อมูลการจัดกิจกรรมสวดมนต์ข้ามปี การติดต่อประสานงานแก้ไขปัญหาเพื่อให้สามารถเข้าถึงประชาชนทุกกลุ่มเป้าหมายโดยเร็วและทันกับเหตุการณ์อันอาจจะเกิดขึ้นในวันงาน

**ส่วนกลาง**

1. **จัดตั้งศูนย์ประสานงานฯระดับประเทศ** โดยมีกรมการศาสนาเป็น“ศูนย์ประสานงานการสวดมนต์ข้ามปี ๒๕๖๐ ระดับประเทศ**”**มีหน้าที่เป็นหน่วยงานกลางในการประสานงานจัดกิจกรรมสวดมนต์ข้ามปีในเขตพื้นที่กรุงเทพมหานครและภูมิภาคทั่วประเทศ โดยประสานงานกับระดับจังหวัดในส่วนภูมิภาคและ ระดับหน่วยงานภาครัฐในเขตกรุงเทพมหานคร มีสถานที่ทำการ อยู่ที่กรมการศาสนา ชั้น ๑๖ โทร. ๐๒ ๔๒๒ ๘๑๘๒ โทรสาร ๐๒ ๔๒๒ ๘๗๘๔ และ เป็นศูนย์ฮอตไลน์สายตรงสวดมนต์ข้ามปี ๒๕๖๐ ตลอด ๒๔ ชั่วโมง โทร. ๐๘ ๖๔๐๐ ๕๗๐๐ และ ๐๘ ๖๔๗๒ ๕๕๗๗
2. **จัดตั้งศูนย์ประสานงานฯระดับหน่วยงาน** ขอความร่วมมือหน่วยงานที่มีส่วนเกี่ยวข้อง ได้แก่ กระทรวงมหาดไทย กระทรวงกลาโหม กระทรวงศึกษาธิการ กระทรวงคมนาคม กระทรวงการต่างประเทศ กระทรวงทรัพยากรธรรมชาติและสิ่งแวดล้อม กระทรวงการท่องเที่ยวและกีฬา กระทรวงสาธารณสุข กรมราชทัณฑ์ กรมพินิจและคุ้มครองเด็กและเยาวชน กรมคุมประพฤติ กระทรวงยุติธรรม กระทรวงการพัฒนาสังคมและความมั่นคงของมนุษย์ สำนักงานสถิติแห่งชาติ สำนักงานตำรวจแห่งชาติ กรมเจ้าท่า กรมประชาสัมพันธ์ สำนักข่าวกรองฯ สภาความมั่นคงแห่งชาติ กอ.รมน. องค์การขนส่งมวลชนกรุงเทพ การทางพิเศษแห่งประเทศไทย บริษัทท่าอากาศยานไทย จำกัด และบริษัทไปรษณีย์ไทย จำกัด ฯลฯ ดำเนินการ **จัดตั้งศูนย์ประสานงานฯระดับหน่วยงาน** เพื่ออำนวยความสะดวกในเรื่องความปลอดภัย เรื่องพาหนะในการเดินทาง เรื่องการเจ็บป่วย ให้แก่ประชาชน และนักท่องเที่ยวที่ร่วมกิจกรรมสวดมนต์ข้ามปี ตลอดจนขอความอนุเคราะห์รายงานผลการดำเนินงานในส่วนที่เกี่ยวข้องให้กรมการศาสนาทราบ

**ส่วนภูมิภาค**

**๑.** **จัดตั้ง“ศูนย์ประสานงานสวดมนต์ข้ามปี ๒๕๖๐ ระดับจังหวัด”** ณ สำนักงานวัฒนธรรมทุกจังหวัด ทั่วประเทศ โดยสำนักงานวัฒนธรรมจังหวัด แต่ละจังหวัดจะมีการแต่งตั้งคณะกรรมการบริหารโครงการฯระดับจังหวัด โดยมีผู้ว่าราชการจังหวัดเป็นประธาน มีวัฒนธรรมจังหวัดเป็นเลขานุการ ทำหน้าที่ประสานงานในพื้นที่ สนับสนุนคณะสงฆ์จัดกิจกรรม ติดตาม รายงานสรุปผลการจัดกิจกรรมสวดมนต์ข้ามปีของจังหวัดให้กรมการศาสนาทราบ ตัวอย่างโครงสร้างของคณะกรรมการบริหารโครงการฯระดับจังหวัด ประกอบด้วย

๑).เจ้าคณะจังหวัด(มหานิหายและธรรมยุติกนิกาย) ที่ปรึกษา

๒)ผู้ว่าราชการจังหวัด ประธานกรรมการ

๓)พุทธศาสนาจังหวัด หัวหน้าส่วนราชการที่เกี่ยวข้องในจังหวัด

ไม่เกิน ๕ คน กรรมการ

๔)ผู้ทรงคุณวุฒิ ไม่เกิน ๓ คน กรรมการ

๕)วัฒนธรรมจังหวัด กรรมการและเลขานุการ

๖)นักวิชาการวัฒนธรรมที่ได้รับมอบหมายจำนวน ๒ คน กรรมการและผู้ช่วยเลขานุการ

**หน้าที่**

๑) อำนวยการความสะดวก บริหารจัดการ ดำเนินการเกี่ยวกับรูปแบบ และข้อมูลการสวดมนต์ข้ามปี โดยประสานงานกับหน่วยงานต่าง ๆในพื้นที่ ในระดับอำเภอเพื่อให้การดำเนินงานจัดกิจกรรมสวดมนต์ข้ามปีเป็นไปด้วยความเรียบร้อยและสามารถสื่อสาร ประชาสัมพันธ์แก่บุคคลภายนอกในเรื่องข้อมูลและการอำนวยความสะดวกในเรื่องต่างๆ อาทิ ดูแลความปลอดภัย พาหนะในการเดินทาง การเจ็บป่วย ด้วยความรวดเร็ว ถูกต้อง

๒) ประชุมวางแผนการดำเนินงาน และประสานงานติดต่อแก้ไขปัญหาต่าง ๆร่วมกันเพื่อให้เข้าถึงประชาชนทุกกลุ่มเป้าหมาย

๓) ประชุมวางแผนกิจกรรมต่าง ๆ ที่จะจัดขึ้นในแต่ละวัดในจังหวัด โดยเน้นการปฏิบัติตนตามหลักธรรมทางศาสนา สืบสานวิถีถิ่น วิถีไทย ไม่ให้มีกิจกรรมที่ขัดแย้งกับหลักประเพณีวัฒนธรรมไทยที่ดีงาม จากนั้นนมัสการให้วัดที่เข้าร่วมโครงการสวดมนต์ข้ามปีภายในจังหวัดได้รับทราบ

๔) จัดตั้งศูนย์ประสานงานฯระดับจังหวัด ปฏิบัติงานตลอด ๒๔ ชั่วโมง มอบหมายวัฒนธรรมจังหวัดเป็นผู้อำนวยการศูนย์ฯ และมีการแบ่งหน้าที่ให้เจ้าหน้าที่สำนักงานวัฒนธรรมจังหวัดรับผิดชอบโดยระบุจำนวนวัดให้ชัดเจนเพื่อให้คอยดูแล ให้ความช่วยเหลือแนะนำแก่วัด/หน่วยงานที่เข้าร่วมโครงการสวดมนต์ข้ามปีอย่างใกล้ชิด

๕) มอบหมายเจ้าหน้าที่ร่วมกับวัดที่เข้าร่วมโครงการ ประเมินผลลัพธ์เชิงคุณภาพจากประชาชนที่เข้าร่วมกิจกรรมสวดมนต์ข้ามปี รวมถึงการรายงานผลทุกรูปแบบถึงกรมการศาสนา

**๒. จัดตั้งศูนย์ประสานงานสวดมนต์ข้ามปี ๒๕๖๐ ระดับอำเภอ**

สำนักงานวัฒนธรรมจังหวัด แต่ละจังหวัดจะมีการแต่งตั้งคณะกรรมการฯ ระดับอำเภอ โดยมีตัวอย่างโครงสร้างของคณะกรรมการฯระดับอำเภอ ประกอบด้วย นายอำเภอเป็นประธาน หัวหน้าส่วนราชการที่เกี่ยวข้อง เป็นกรรมการ ปลัดอำเภอหรือผู้ได้รับมอบหมาย เป็นกรรมการและเลขานุการ

**หน้าที่**

๑) ประสานงานกับหน่วยงานต่าง ๆ ระดับอำเภอและผู้ใหญ่บ้าน

๒) อำนวยความสะดวก แจ้งข่าวสารข้อมูล รายงานเหตุการณ์ต่าง ๆ ในส่วนที่เกี่ยวข้อง ร่วมแก้ไขปัญหา อุปสรรคในอำเภอ

๓) ดูแลความเรียบร้อย ในภาพรวมของอำเภอทุกพื้นที่

๔) ประชาสัมพันธ์กิจกรรมสวดมนต์ข้ามปีของอำเภอ

๕) รายงานข้อมูล เหตุการณ์ต่าง ๆ ให้ศูนย์ประสานงานฯระดับจังหวัดทราบ

1. **การขอความร่วมมือหน่วยงานภาครัฐ ภาคเอกชน**

การดำเนินงานจัดกิจกรรมสวดมนต์ข้ามปี ส่งท้ายปีเก่าวิถีไทย ต้อนรับปีใหม่วิถีพุทธ ในปี ๒๕๖๐ มีกรอบการดำเนินงานโดยบูรณาการกับหน่วยงานภายในกระทรวงและหน่วยงานต่าง ๆภายนอกกระทรวง ยึดนโยบายของรัฐบาลและกระทรวงวัฒนธรรมที่มุ่งนำความเป็นไทยสู่ใจประชาชน เน้นเรื่องวิถีถิ่น วิถีไทย วัฒนธรรมไทย วัฒนธรรมอาเซียน และมรดกไทย มรดกโลก ส่งเสริมให้พื้นที่จัดกิจกรรมสวดมนต์ข้ามปี ตลอดจนส่งเสริมให้ประพฤติปฏิบัติ ตามหลักธรรมทางศาสนา หลักปรัชญาของเศรษฐกิจพอเพียง และวิถีวัฒนธรรมไทยที่ดีงาม ภาคส่วนต่าง ๆของสังคมจึงมีความสำคัญยิ่งในการร่วมจัดกิจกรรมสวดมนต์ข้ามปี ประกอบด้วย หน่วยงานภาครัฐ ภาคเอกชน ภาคประชาชน ภาคท้องถิ่น ได้แก่ กระทรวงมหาดไทย กระทรวงกลาโหม กระทรวงศึกษาธิการ กระทรวงคมนาคม กระทรวงการต่างประเทศ กระทรวงทรัพยากรธรรมชาติและสิ่งแวดล้อม กระทรวงการท่องเที่ยวและกีฬา กระทรวงสาธารณสุข กรมราชทัณฑ์ กรมพินิจและคุ้มครองเด็กและเยาวชน กระทรวงยุติธรรม กระทรวงการพัฒนาสังคมและความมั่นคงของมนุษย์ สำนักงานสถิติแห่งชาติ สำนักงานตำรวจแห่งชาติ กรมเจ้าท่า กรมประชาสัมพันธ์ สำนักข่าวกรองฯ สภาความมั่นคงแห่งชาติ กอ.รมน. องค์การขนส่งมวลชนกรุงเทพ การทางพิเศษแห่งประเทศไทย บริษัทท่าอากาศยานไทย จำกัด บริษัทไปรษณีย์ไทย จำกัด ฯลฯ โดยกรมการศาสนาได้จัดประชุมหน่วยงานและขอความร่วมมือหน่วยงานทุกภาคส่วน ดำเนินการ ดังนี้

1. ให้จัดตั้งศูนย์ประสานงานของหน่วยงานนั้นๆ ในระดับหน่วยงานและระดับกระทรวง เพื่อเป็นศูนย์ประสานข้อมูลและอำนวยความสะดวกให้แก่ประชาชน และนักท่องเที่ยวที่ร่วมกิจกรรมสวดมนต์ข้ามปี โดยทำหน้าที่ประชาสัมพันธ์ บริการข้อมูล จัดเจ้าหน้าที่เป็นจิตอาสาอำนวยความสะดวกแก่ประชาชนตามบทบาทหน้าที่ของหน่วยงาน
2. ให้รายงานข้อมูลในฐานะหน่วยงานหลักและหน่วยงานสนับสนุนเกี่ยวกับกิจกรรมสวดมนต์ข้ามปี แก่ศูนย์ประสานงานฯระดับประเทศเพื่อใช้ประโยชน์ในการประชาสัมพันธ์ ชี้แจงทำความเข้าใจกับประชาชน และรายงานผลการดำเนินงานต่อรัฐบาล
3. ให้หน่วยงานดำเนินการสนับสนุนการจัดกิจกรรมสวดมนต์ข้ามปีตามบทบาทอำนาจหน้าที่ของหน่วยงานนั้นๆ ทั้งในส่วนกลางและภูมิภาค อาทิ

**กระทรวงคมนาคม** ดูแลความสะดวกในเรื่องการคมนาคม จัดบริการรถโดยสารสาธารณะ ในเส้นทางที่มีกิจกรรมสวดมนต์ข้ามปี เป็นกรณีพิเศษ ทั้งส่วนกลางและส่วนภูมิภาค ระหว่างวันที่ ๓๑ ธันวาคม ๒๕๕๙ – ๑ มกราคม ๒๕๖๐ และจัดเจ้าหน้าที่ให้ข้อมูลเกี่ยวกับการบริการเดินรถ แก่นักท่องเที่ยว ทั้งชาวไทยและต่างประเทศ

**กระทรวงมหาดไทย** ให้ผู้ว่าราชการจังหวัด นำเข้าที่ประชุมชี้แจงหัวหน้าส่วนราชการ สำนักงานวัฒนธรรมจังหวัดเป็นศูนย์ประสานงานฯ ของจังหวัดในการส่งเสริมกิจกรรมสวดมนต์ข้ามปี ขอให้ทุกหน่วยงานในจังหวัดให้การสนับสนุนอำนวยความสะดวกตามบทบาทของแต่ละหน่วยงาน รวมทั้งร่วมกันประชาสัมพันธ์การจัดกิจกรรมสวดมนต์ข้ามปีไปยัง ชุมชน ท้องถิ่น ทุกอำเภอ ตำบลในภาพรวมของจังหวัด ทั่วประเทศ

**กระทรวงการต่างประเทศ** ให้ประสานไปยังเอกอัครราชทูต สถานทูต สถานกงสุลไทย ในต่างประเทศทุกแห่ง เผยแพร่ และเชิญชวนนักท่องเที่ยวที่เดินทางเข้ามาในประเทศไทย ในช่วงเทศกาลปีใหม่ ได้เข้าร่วมกิจกรรมสวดมนต์ข้ามปี ณ วัด หรือสถานที่จัดกิจกรรมทั่วประเทศ

**กระทรวงทรัพยากรธรรมชาติและสิ่งแวดล้อม** ให้อุทยานแห่งชาติ วนอุทยานแห่งชาติทุกแห่ง ที่เปิดให้นักท่องเที่ยวเข้าไปพักผ่อนในช่วงเทศกาลปีใหม่ จัดกิจกรรมสวดมนต์ข้ามปีในเขตพื้นที่ที่รับผิดชอบ และประชาสัมพันธ์เชิญชวนให้นักท่องเที่ยวทราบถึงกิจกรรมสวดมนต์ข้ามปีในพื้นที่ใกล้เคียง

**กระทรวงสาธารณสุข** ให้โรงพยาบาล ที่มีความพร้อม จัดกิจกรรมสวดมนต์ข้ามปี ให้ผู้ป่วยและเจ้าหน้าที่ในโรงพยาบาล ที่ไม่สะดวกจะเดินทางเข้าร่วมกิจกรรมที่วัด หรือสถานที่จัดกิจกรรมฯได้มีโอกาส สวดมนต์ข้ามปี ในช่วงเทศกาลปีใหม่

**กระทรวงพัฒนาสังคมและความมั่นคงของมนุษย์** ให้หน่วยงานในสังกัด ได้แก่ สถานสงเคราะห์ต่าง ๆ จัดกิจกรรมสวดมนต์ข้ามปีให้กับกลุ่มผู้ด้อยโอกาสต่าง ๆ เช่น ผู้สูงอายุบ้านพักคนชรา คนพิการ เด็กด้อยโอกาส

**กระทรวงยุติธรรม** ให้หน่วยงานในสังกัด ได้แก่ กรมราชทัณฑ์ จัดกิจกรรมสวดมนต์ข้ามปีให้กับผู้ต้องขังในเรือนจำ กรมพินิจและคุ้มครองเด็กและเยาวชน จัดกิจกรรมสวดมนต์ข้ามปี ให้เยาวชนในสถานพินิจ

**กระทรวงศึกษาธิการ** ให้สถานศึกษาทุกสังกัด ทุกระดับ ในทุกพื้นที่เข้าร่วมกิจกรรมฯ ในลักษณะของ บวร (บ้าน วัด โรงเรียน) ให้นักเรียน นักศึกษาเป็นจิตอาสาช่วยวัด/หน่วยงานอื่น จัดสถานที่เพื่อจัดกิจกรรมสวดมนต์ข้ามปีของชุมชน

**สำนักงานตำรวจแห่งชาติ** ให้อำนวยความสะดวก ในด้านการจราจร รักษาความปลอดภัย บริเวณวัด หรือสถานที่จัดกิจกรรมสวดมนต์ข้ามปี ทุกจังหวัดทั่วประเทศ มอบหมายให้กองบังคับการตำรวจท่องเที่ยว **ให้ความช่วยเหลือ ให้ข้อมูลวัด/สถานที่จัด แก่นักท่องเที่ยว**ที่จะร่วมกิจกรรมสวดมนต์ข้ามปีทั่วประเทศ

**กรมเจ้าท่า** ขยายเวลาบริการเรือข้ามฟากที่เปิดบริการตามแนวฝั่งแม่น้ำเจ้าพระยาในเขตกรุงเทพมหานครทุกแห่ง ให้บริการประชาชนถึงเวลา ๐๑.๐๐ น. และจัดเจ้าหน้าที่รักษาความปลอดภัย และอำนวยความสะดวกแก่ผู้ใช้บริการในช่วงระยะเวลาดังกล่าว บริเวณท่าน้ำต่าง ๆ

**องค์การขนส่งมวลชนกรุงเทพ** ขยายเวลาการเดินรถในเส้นทางปกติ จากเดิมสิ้นสุดเดินรถ ในเวลา ๒๒.๐๐ น. ขยายเป็น ๐๑.๐๐ น. และจัดรถโดยสารบริการตลอดคืน ที่ผ่านบริเวณวัดสำคัญและวัดต่าง ๆ เพื่ออำนวยความสะดวกกับประชาชนติดป้ายประชาสัมพันธ์ (ไวนิล) ในพื้นที่ให้บริการขององค์การ ขนส่งมวลชนกรุงเทพ

**บริษัทไปรษณีย์ไทย จำกัด** ประชาสัมพันธ์ข้อความ (อักษรตัววิ่ง) แผ่นพับสวดมนต์ข้ามปี ทางสื่อต่าง ๆ ทุกรูปแบบ ในพื้นที่ให้บริการของไปรษณีย์ไทยทั่วประเทศ

**องค์กรปกครองส่วนท้องถิ่น** เป็นหน่วยงานที่มีบทบาทสำคัญในระดับปฏิบัติในพื้นที่ และใกล้ชิดกับประชาชนในชุมชน คือ องค์การบริหารส่วนจังหวัด (อบจ.) องค์การบริหารส่วนตำบล (อบต.) เทศบาลนคร เทศบาลเมือง การจัดกิจกรรมทางพระพุทธศาสนาซึ่งเป็นเรื่องของวิถีชีวิตของประชาชน โดยเฉพาะการจัดกิจกรรมสวดมนต์ข้ามปี องค์กรปกครองส่วนท้องถิ่น จึงมีบทบาทสำคัญยิ่งในการให้การสนับสนุนร่วมเป็นเจ้าภาพในการถวายปัจจัย สิ่งของ น้ำดื่ม ให้กับวัดที่จัดกิจกรรม สนับสนุนกำลังคนในการจัดสถานที่สวดมนต์ ประกาศเชิญชวนชาวบ้านมาร่วมกิจกรรม

**โครงสร้างศูนย์ประสานงานสวดมนต์ข้ามปี พุทธศักราช ๒๕๖๐   
(ส่วนภูมิภาค )**

**ประกอบด้วย**

ผู้ว่าราชการจังหวัด เป็นประธาน

หัวหน้าส่วนราชการที่เกี่ยวข้อง เป็นกรรมการ

วัฒนธรรมจังหวัด เป็นกรรมการและเลขานุการ

**มีหน้าที่**

๑. ประสานงานกับหน่วยงานต่าง ๆ ในจังหวัด

๒. อำนวยความสะดวก แจ้งข่าวสารข้อมูล รายงานเหตุการณ์ต่าง ๆ ในส่วนที่เกี่ยวข้อง เพื่อร่วมแก้ไขปัญหา

อุปสรรค

๓. ดูแลความเรียบร้อย ในภาพรวมของจังหวัดทุกพื้นที่

๔. ประชาสัมพันธ์กิจกรรมสวดมนต์ข้ามปีของจังหวัด

๕. รายงานข้อมูล เหตุการณ์ต่าง ๆ ให้ศูนย์ประสานงานระดับประเทศ

**ศูนย์ประสานงานฯระดับประเทศ  
(กรมการศาสนา)**

**ศูนย์ประสานงานสวดมนต์ข้ามปี**

**ระดับจังหวัด**

**ประกอบด้วย**

นายอำเภอเป็นประธาน

หัวหน้าส่วนราชการที่เกี่ยวข้อง เป็นกรรมการ

ปลัดอำเภอ ผู้ได้รับมอบหมาย เป็นกรรมการและเลขานุการ

**มีหน้าที่**

๑. ประสานงานกับหน่วยงานต่าง ๆ ระดับอำเภอและผู้ใหญ่บ้าน

๒. อำนวยความสะดวก แจ้งข่าวสารข้อมูล รายงานเหตุการณ์ต่าง ๆ ในส่วนที่เกี่ยวข้อง

เพื่อร่วมแก้ไขปัญหา อุปสรรคในอำเภอ

๓. ดูแลความเรียบร้อย ในภาพรวมของอำเภอทุกพื้นที่

๔. ประชาสัมพันธ์กิจกรรมสวดมนต์ข้ามปีของอำเภอ

๕. รายงานข้อมูล เหตุการณ์ต่าง ๆ ให้ศูนย์ประสานงานจังหวัด

**ศูนย์ประสานงานสวดมนต์ข้ามปี**

**ระดับอำเภอ**

**ผู้ใหญ่บ้าน**: ดำเนินการดังนี้

๑. เตรียมความพร้อมวัดในพื้นที่ ช่วยวัดในการจัดกิจกรรม

๒. รายงานให้ข้อมูลต่าง ๆ ให้อำเภอ

๑) ข้อมูลวัดที่จัดและผู้เข้าร่วมกิจกรรม รายงานก่อน/หลัง

๒) ดูแลความสงบ แจ้งข่าวสารข้อมูล รายงานเหตุการณ์ต่าง ๆ ของวัดเพื่อร่วมแก้ไขปัญหาอุปสรรค

๓) ประชาสัมพันธ์กิจกรรมสวดมนต์ข้ามปีของวัด

๔) รายงานผลให้ศูนย์ประสานอำเภอ ก่อน/หลังการจัดกิจกรรม

**รูปแบบกิจกรรมการสวดมนต์ข้ามปี ส่งท้ายปีเก่าวิถีไทย ต้อนรับปีใหม่วิถีพุทธ**

**ด้วยแสงเทียนแห่งสยาม พุทธศักราช ๒๕๖๐**

**กรมการศาสนา กระทรวงวัฒนธรรม**

**๓๑ ธันวาคม ๒๕๕๙**

|  |  |  |  |
| --- | --- | --- | --- |
| **เวลา** | **สถานที่ทั่วไป(นอกวัด)** | **ในวัด** | **สนามหลวง** |
| ๒๑.๐๐ น. | -พิธีรำลึกในพระมหากรุณาธิคุณพระบาทสมเด็จพระปรมินทรมหาภูมิพล  อดุลยเดช โดยสงบนิ่ง ๘๙ วินาที  -พิธีถวายราชสักการะ  สมเด็จพระเจ้าอยู่หัว  รัชกาลที่ ๑๐ | - บำเพ็ญกุศลเพื่ออุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช  - สดับปกรณ์  - สงบนิ่งไว้อาลัย ๘๙ วินาที  -พิธีถวายราชสักการะ  สมเด็จพระเจ้าอยู่หัว  รัชกาลที่ ๑๐ | - บำเพ็ญกุศลเพื่ออุทิศถวายเป็น พระราชกุศลแด่พระบาทสมเด็จพระปรมินทรมหาภูมิพลอดุลยเดช  - สดับปกรณ์  - สงบนิ่งไว้อาลัย ๘๙ วินาที  -พิธีถวายราชสักการะ  สมเด็จพระเจ้าอยู่หัว  รัชกาลที่ ๑๐ |
| ๒๓.๓๙ น. | สวดมนต์ส่งท้ายปีเก่า  - นะโม ๓ จบ  -บทสรรเสริญคุณพระรัตนตรัย  (อิติปิ โส ภะคะวา) | สวดมนต์ส่งท้ายปีเก่า  - นะโม ๓ จบ  -บทสรรเสริญคุณพระรัตนตรัย  (อิติปิ โส ภะคะวา) | สวดมนต์ส่งท้ายปีเก่า  - นะโม ๓ จบ  -บทสรรเสริญคุณพระรัตนตรัย  (อิติปิ โส ภะคะวา) |
| ๒๓.๕๐ น. | เจริญจิตภาวนา | เจริญจิตภาวนา | เจริญจิตภาวนา |
| ๒๓.๕๕ น. | เตรียมเข้าสู่ปีใหม่ | เตรียมลั่นฆ้องชัย | เตรียมลั่นฆ้องชัย |
| ๐๐.๐๐ น. | สวดมนต์รับปีใหม่  ด้วยบทชยันโต  บทชัยมงคลคาถา(พาหุง)  ภะวะตุสัพฯ | -ลั่นฆ้องชัย ๙ ครั้ง  - สวดมนต์รับปีใหม่ด้วยบทชยันโต บทชัยมงคลคาถา  (พาหุง) ภะวะตุสัพฯ | -ลั่นฆ้องชัย ๙ ครั้ง  - สวดมนต์รับปีใหม่ด้วยบท  ชยันโต บทชัยมงคลคาถา(พาหุง)  ภะวะตุสัพฯ |

**๑ มกราคม ๒๕๖๐**

|  |  |  |  |
| --- | --- | --- | --- |
| **เวลา** | **สถานที่ทั่วไป(นอกวัด)** | **ในวัด** | **สนามหลวง** |
| ๐๐.๐๙ น. | -จุดเทียน  -ร้องเพลง พรปีใหม่ | -เสร็จพิธี | -จุดเทียน  -ร้องเพลง พรปีใหม่ |
| ทำบุญตักบาตร,ไหว้พระ ๑๐ วัด สืบสิริสวัสดิ์ ๑๐ รัชกาล | | | |

**๓.การประชาสัมพันธ์**

**ส่วนภูมิภาค**

การจัดกิจกรรมสวดมนต์ข้ามปี ส่งท้ายปีเก่าวิถีไทย ต้อนรับปีใหม่วิถีพุทธ เป็นกิจกรรมส่งเสริมคุณธรรมที่ให้พุทธศาสนิกชนทั้งครอบครัว ได้ร่วมกิจกรรมพร้อมกันทั่วประเทศเพื่อร่วมเฉลิมฉลองปีใหม่ด้วยมิติศาสนา ในรูปแบบที่ เรียบง่าย ประหยัด เพื่อให้การจัดกิจกรรมฯเกิดผลในวงกว้าง จำเป็นต้องรณรงค์ ประชาสัมพันธ์เชิญชวน ให้ประชาชนพุทธศาสนิกชนทั่วประเทศ ได้รับทราบโดยทั่วกัน กรมการศาสนาจึงได้ขอความร่วมมือสำนักวัฒนธรรมจังหวัดดำเนินการจัดทำสื่อประชาสัมพันธ์ในรูปแบบที่หลากหลาย ดังนี้

๑. จัดทำคัดเอาว์ขนาดใหญ่ เพื่อเชิญชวนประชาชนพุทธศาสนิกชนร่วมกิจกรรมสวดมนต์ข้ามปี อย่างน้อยจังหวัดละ ๑ แผ่น ดังตัวอย่างที่สามารถดาวโหลด์ได้ที่ dra.go.th โดยข้อความอาจเปลี่ยนแปลงตามความเหมาะสมในแต่ละจังหวัด

๒. จัดทำแผ่นป้ายไวนิลประชาสัมพันธ์ ติดประสัมพันธ์ ณ บริเวณหน้าศาลากลางจังหวัด/สำนักงานวัฒนธรรมจังหวัด/วัดที่จัดกิจกรรม/หน่วยราชการต่าง ๆ โดยให้หาผู้ให้การสนับสนุน ดังตัวอย่างภาพดังแนบและสามารถดาวโหลด์ได้ที่ dra.go.th โดยข้อความอาจเปลี่ยนแปลงตามความเหมาะสมในแต่ละจังหวัด

๓. ประสานงานกับประชาสัมพันธ์จังหวัด ขอความร่วมมือให้จัดทำข่าวเผยแพร่ในสื่อต่างๆของส่วนกลางและท้องถิ่น โดยการสัมภาษณ์ผู้ว่าราชการจังหวัด /วัฒนธรรมจังหวัด เขียนข่าวลงในหนังสือพิมพ์ท้องถิ่น วิทยุชุมชน เสียงตามสายตามหมู่บ้าน ฯลฯ

๔. จัดทำเว็บไซต์ ใน facebookของสำนักงานวัฒนธรรมจังหวัด ลง Line เผยแพร่ข้อมูลการสวดมนต์ข้ามปีของจังหวัด และเครือข่ายต่าง ๆ

๕. ขอความร่วมมือให้เครือข่ายในสังกัดของจังหวัด ประชาสัมพันธ์การจัดกิจกรรมสวดมนต์ข้ามปี

๖. ประชาสัมพันธ์ให้ผู้สนใจเข้าค้นหาข้อมูลวัดที่จัดกิจกรรมสวดมนต์ข้ามปีได้ที่ http://dra.go.th/th/newyearprayer/

**๓.ขั้นการรายงานและประเมินผล**

**การรายงานผลในภาพรวม** กรมการศาสนาได้ขอความร่วมมือทุกกระทรวง ทุกหน่วยงาน รายงานผลตามแบบรายงานผลในระดับส่วนกลาง คือ ระดับกระทรวง/หน่วยงาน/กรม / สำนักงานเขต/กรุงเทพมหานคร และในระดับภูมิภาคตามแบบรายงานผลในระดับหมู่บ้าน/อำเภอ/จังหวัด **ตามภาคผนวก** โดยแบ่งรายงานผลเป็น ๒ ช่วงเวลา คือ

๑. **รายงานก่อนวันจัดกิจกรรม** วันที่ ๒๕ - ๓๐ ธันวาคม ๒๕๕๙ หน่วยงานต่างๆทั่วประเทศรายงานสถานการณ์การดำเนินงาน หน่วยงาน/สถานที่จัดสวดมนต์ข้ามปีทั่วประเทศต่อศูนย์ประสานงานฯระดับประเทศ เพื่อทราบความก้าวหน้าในการดำเนินการ ปัญหา และอุปสรรคในการดำเนินการ โดยรายงานผ่านศูนย์ฮอตไลน์สวดมนต์ ข้ามปี โทรศัพท์ ๐๘ ๖๔๐๐ ๕๗๐๐ และ ๐๘ ๖๔๗๒ ๕๕๗๗ (ตลอด ๒๔ ชั่วโมง) และทางเว๊บไซต์กรมการศาสนา www.dra.go.th , facebook สวดมนต์ข้ามปี กรมการศาสนา กระทรวงวัฒนธรรม

๒. **รายงานวันจัดกิจกรรม** คืนวันที่ ๓๑ ธันวาคม ๒๕๕๙ ถึงเช้าวันที่ ๑ มกราคม ๒๕๖๐ ศูนย์ประสานงานฯส่วนกลางและส่วนภูมิภาคทั่วประเทศ ให้รายงานจำนวนวัดที่เข้าร่วมโครงการสวดมนต์ข้ามปีและระบุจำนวนผู้เข้าร่วมกิจกรรมทั้งจังหวัด (ประมาณการ) ต่อศูนย์ประสานงานฯระดับประเทศ โดยรายงานผลผ่านกลุ่มไลน์ “สวดมนต์ข้ามปี ศน.”http://line.me/R/ti/g/rj๓NLp๖dGy ก่อนเวลา ๐.๐๑ น. ของวันที่ ๑ มกราคม ๒๕๖๐

**การรายงานในส่วนภูมิภาค** กรมการศาสนา ได้มอบหมายให้สำนักงานวัฒนธรรมจังหวัดทั้ง ๗๖จังหวัดทั่วประเทศ ดำเนินการรายงานและประเมินผล ดังนี้

1. รายงานผลเร่งด่วนภายในคืนวันที่ ๓๑ ธันวาคม ๒๕๕๙ ให้รายงานจำนวนวัดที่เข้าร่วมโครงการสวดมนต์ข้ามปีและระบุจำนวนผู้เข้าร่วมกิจกรรมทั้งจังหวัด (ประมาณการ)
2. ส่งรูปถ่ายกิจกรรมสวดมนต์ข้ามปีที่เด่น ๆ จำนวน ๕-๑๐ ภาพ/วัด
3. รายงานผลผ่านกลุ่มไลน์**“สวดมนต์ข้ามปี ศน.”**

โดยมีตัวอย่างรายงานผล ดังนี้

**จังหวัด หนองคายรายงานโดย..............................................โทร..............................**

|  |  |  |
| --- | --- | --- |
| **จำนวนวัด** | **จำนวนหน่วยงานอื่นที่จัด** | **จำนวนผู้เข้าร่วมกิจกรรม** |
| **รวม ๒๐ วัด** | **๑๐ แห่ง** | **๑๐๐,๐๐๐ คน** |

**หมายเหตุ** ให้แต่ละจังหวัดมอบหมายเจ้าหน้าที่รายงานเป็นภาพรวมทางไลน์เพียงจังหวัดละ ๑ ท่านโดยรายงานภายในเวลา ๒๓.๐๐ น. ของคืนวันที่ ๓๑ ธันวาคม ๒๕๕๙

1. รายงานผลทางเอกสารเป็นรายวัดทั้งจังหวัด(ตามแบบฟอร์มการรายงานผล) ไม่เกิน วันที่ ๑๕ มกราคม ๒๕๖๐
2. ให้แต่ละจังหวัด ศึกษารายละเอียดขั้นตอนและช่องทางการรายงานผลการจัดกิจกรรม “สวดมนข้ามปี ๒๕๖๐” ตามเอกสารและแบบรายงาน ดังแนบมาพร้อมนี้